Želite nevolje?
Našli ste ih.
Gumi-gumi… Pištolj!
Luffy! Zar ne možeš vježbati negdje drugdje?
Mogu to popraviti. Imaš ljepila?
Ne brine me stolac. Oprezno s novim sposobnostima.
Uzbudljivo je, ali možda će te se ljudi bojati sad kad si drukčiji.
Volim biti drukčiji.
Zbog moći vražjeg voća postat ću najbolji gusar.
Luffy,
što znaš o vražjem voću?
Nije dobra okusa.
Ne postoje dva ista.
Svako ti daje jedinstvenu sposobnost,
no s razlogom se zove vražje voće.
Zbog dogovora koji pritom sklopiš.
Majka Ocean okrene ti leđa. More ti može oduzeti snagu.
Znam samo da je voće gumi-gumi vrijednije od sveg Shanksova blaga,
što znači da ja vrijedim više.
Jesi li čuo da nema besplatna ručka?
Vrijeme za ručak?
Sastavi moj stolac i vidjet ću što mogu naći.
Shanks! Moraš vidjeti što sad mogu. Gumi-gumi…
Luffy, ne! Ponestaje mi namještaja.
Ja bih poslušao damu, Luffy. Jesu li…
Još nekoliko otraga.
Moraš me pustiti u posadu. Čvršći sam nego ikad.
To što si od gume ne znači da si nepobjediv.
Učinit ću sve. Zauzimam malo mjesta.
Makino je uspio, kapetane. Dovoljno zaliha za više mjeseci.
Daj, čovječe.
Više mjeseci?
Idete po Jedinstveni komad?
-Da, čim se opskrbimo. -Kad ćete se vratiti?
Ne vraćamo se.
Što si mu rekao?
Istinu.
Baš moraš to raditi?
Oprosti. Teško mi je mirno sjediti.
Osjećam se tako… gusarski.
Da? Osjećat ćeš se mokro ako te bacim u more.
Rekla sam ti da trebam tišinu.
Znam. Apsolutnu tišinu.
Ali…
ovo mi je prvi pravi gusarski plijen.
-Možeš li vjerovati? -Da, mogu.
Rekao si mi nakon što si me pitao,
opet, da se pridružim tvojoj posadi.
Dobra smo ekipa.
Je li otvoren?
Nije. I možeš li mi, molim te, dati malo mira i prostora?
Nije fora.
Ne diraj mi šešir.
Zašto ti je toliko stalo do njega?
Kao da si ga izvadio iz smeća.
Nečije smeće nekomu je blago.
Možete li prestati? Želim odrijemati.
Prekinuli smo spavanac za ljepotu?
Ako ti se ne sviđa što vidiš, ne gledaj.
Uspjela si!
To je sve? Zar ne bi trebalo biti zlata u sefu?
Ili dragulja?
Ovo je vrijednije od zlata. To je znanje.
-Karta do Velike linije. -Velika linija.
Velika je linija točno…
-Gdje je točno? -Ideš, a ne znaš gdje je?
Trebam navigatora u posadi.
Mora su podijeljena u četiri kvadranta.
Istočno modro, Sjeverno modro, Zapadno, Južno.
Taj tanak potez kopna koji okružuje svijet
zove se Crvena linija, a ovaj pojas na sredini Velika je linija.
Opasan dio oceana s većim otocima,
većim gradovima i gusarima.
Prepunih blaga spremnog za ubiranje.
Ondje ćemo naći Jedinstveni komad.
Ubio sam mnogo gusara koji su to tražili.
Što je? Veliki dijamant?
Blago Zlatnog Rogera.
Skrio ga je na Velikoj liniji. Sve u komadu.
To je mit.
Nitko ga nije našao u 22 godine jer ne postoji.
Jedva čekam da vidim tvoj izraz lica.
-To su marinci? -Kako su nas našli?
Ovaj dim čudno miriše.
Podignite…
Zoro.
Uzeli su mi mačeve.
I moj ruksak sa svom navigacijskom opremom.
-Nisu mi uzeli šešir. -Da, bar neka sreća.
Kvragu, izgubili smo kartu.
Ne.
Ne, nismo.
Na sigurnom je.
Prestani.
-Što? Pokušavam naći izlaz. -Zatočeni smo. Trebamo plan.
Ne trebam plan. Moram prebiti svakog marinca kojeg vidim.
Samo se smirite. Dobro smo.
Nismo dobro. Marinci će nas baciti u zatvor ako imamo sreće.
-Pogubiti nas ako nemamo. -Nisu to marinci.
Prije nesvijesti vidio sam gusarski stijeg.
-Zarobili su nas gusari. -Mnogo bolja vijest.
Ne, ima pravo. Marinci prolaze obuku. Gusare je lakše ubiti.
Shanks je govorio da nasilje nije rješenje za sve.
Tko je Shanks?
Ne moramo se boriti.
Mogu razgovarati s njima. Kao gusar.
To neće upaliti.
-Zašto? -Za početak, nisi gusar.
-Da, jesam. -Nisi.
Rastezljiv tip s ofucanim šeširom.
Ja sam drukčiji gusar.
Gusar je gusar. Postoji samo jedna vrsta.
-Idemo, ljudi! -Da!
Ne! Prestanite pljeskati.
Ne, prestanite. Sve je pogrešno!
Reflektor je kasnio. Propustio si moj ulaz.
A gdje li je samo bio
lav koji pleše?
Poznajem te.
Vidio sam tvoj plakat u Školjkogradu. Ti si klaun.
-Binky, zar ne? -Buggy.
Klaun Buggy.
Buggy, Razmetljiva Luda.
Buggy,
Genijalni Šaljivac.
Imaš mnogo imena. Sigurno se ponosiš što svi u Istočnome znaju tko si.
Što si rekao?
Svi znaju tko si. Ponosi se.
Nos?!
Rugaš se mome nosu?
Pa, zapravo nisam.
Ali sad kad to već spominješ, je li tvoj stvaran?
Stvarno je to da već mjesecima smišljam
kako da ukradem tu kartu od starog sjekirorukog morona…
samo da saznam
da me preduhitrilo troje malih nebitnjakovića
koji su mi ga ukrali pred no…
Ne! Sad mi je u glavi!
Hej, nisam nebitnjaković.
Ja sam Monkey D. Luffy.
I bit ću kralj gusara.
To je smiješno.
SMIJEH
Moj plakat s nagradom
krasi ulaze svih mornaričkih baza na kilometre.
A moj zvjerinjak izopćenika i čudaka
najstrašnija je gusarska posada koju je Istočno modro vidjelo.
Predodređen sam da pronađem Jedinstveni komad.
A kad to učinim…
bit ću kralj.
Ne, nećeš.
Jer ću ga ja prvi naći.
Ti? Ne nasmijavaj me.
-Rekao sam da me ne nasmijava! -Dobro, slušajte.
Roronoa Zoro.
Bacite oružje i možda vas pustim da živite.
Dame i gospodo,
među nama je slavna osoba.
Šteta što mrzim dijeliti pozornicu.
Možda bismo trebali prijeći na finale.
Moji su čudaci uložili mnogo vremena u probu za ovu malu otmicu.
Ako ih ne mogu nagraditi tom kartom,
morat ću im ponuditi pola kile mesa.
Što ako ti ja mogu ponuditi nešto drugo?
Nešto vrijednije od karte?
Što ako ti dam
novog čudaka za posadu?
Rijedak talent. Najspektakularniju točku u Istočnome modrome.
Osim tebe, naravno.
Nastavi.
O, Bože!
Što si učinio?
Što si učinio njihovu gradu? Sve si uništio!
Ne baš sve.
Zadržali su ruke.
PLJESAK
Dobro.
Završimo s igrarijama.
Znam da jedno od vas ima moju kartu i vratit ću je.
Što si rekao, Gumeni? Da je na sigurnome?
Ne budi tako iznenađen.
Imam oči i uši posvuda.
Molim vas, neka našim gostima bude neugodno u zelenoj sobi.
A ja ću porazgovarati sa svojim novim rastezljivim
prijateljem.
Tko je to?
Zar ništa ne znaš?
To je viceadmiral Garp. Junak marinaca.
Čovjek koji je zarobio Zlatnog Rogera.
Napad je počeo bez upozorenja.
Zlobni izjelica vražjeg voća upao je u bazu
i pobio nedužne marince.
A pomogla im je mreža izdajnika.
-To se nije dogodilo. -Bez priče.
Pregazili bi bazu. Ali kad su vidjeli moju sjekiru, pobjegli su od straha.
Prije ili nakon što si im dopustio da ukradu kartu do Velike linije?
To je bilo žalosno.
Morao sam donijeti odluku i odlučio se za dobrobit svojih marinaca.
Sreća njihova što si im ti na čelu.
Što poduzimate da uhitite te gusare?
Pa, pretražujemo okolna mora.
Ne bi uopće pobjegli
da je moj beskorisni sin spriječio njihov bijeg.
Vjerojatno bi ga ubili
da naš novi kadet nije pokazao hrabrost.
-Nov si? -Od jutros. Viceadmirale.
Znajte da neću mirovati, viceadmirale,
dok u dvorištu ne objesim te gusare, sve do jednoga.
Daj odustani. Užad je prečvrsta, čak i za tebe.
Prošao sam i gore.
Kad sam pobjegla iz šatora, vidjela sam grad.
Ostatke nakon što ga je Buggy uništio.
Kad si pustila da nas pobiju?
Bili smo okruženi i nenaoružani. Nikako ne bi pobijedio.
Ako nemaš koristi, ne zanima te.
Kaže lutajući lovac na glave koji mijenja živote za šačicu berija.
-Služim svrsi. -Naravno.
-Mislim da nas mogu izvući. -Misliš sebe.
Imaš pravo to misliti, ali morat ćeš mi vjerovati.
Lopuža mi laže i traži da joj vjerujem.
Imaš li drugih opcija?
Dobro. Samo mi reci što ćemo.
Ovo što i radimo.
-Čekamo da budemo sami. -Imaš obijač?
Imam četiri obijača.
Klaunovi su pronašli samo tri.
Bolje radi brže.
Želim da ovo zamisliš kao umjetničku vježbu
jer bol vodi do umjetnosti.
A umjetnost otkriva istinu.
Ali iz ovoga trebam samo jednu istinu.
Gdje…
je…
moja…
karta?
Iskreno?
Malčice sam gladan.
Nemate li šećerne vune?
A što će tebi uopće ta karta?
Ne bi izdržao ni pet minuta na Velikoj liniji.
Već sam ti rekao. Bit ću kralj gusar…
Dosadno!
Još tri metra.
Rasteži me koliko god želiš.
Mogu ovako cijeli dan.
Ne postavljam prava pitanja.
Moramo ići dublje da te izvučemo iz zone ugode.
Zašto dječak želi odrasti u kralja gusara?
Koga pokušavaš zadiviti?
Izgubljenu ljubav?
Odsutna roditelja?
Ili nekoga koga si obožavao?
Lažna idola.
To je to.
Vrati mi šešir!
Poznavao sam gusara koji je nosio ovakav šešir.
Riđokosi Shanks.
Poznavao si Shanksa?
Riđ? Tri ožiljka, lijevo oko?
Bili smo zajedno u gusarskoj posadi kad smo bili tvojih godina.
Neko sam vrijeme mislio da smo prijatelji.
Dok me nije izdao.
Baš kao i svi ostali.
Htio me udaljiti od pozornice!
Htio je prigušiti sjaj moje zvijezde!
Je li to učinio i tebi, Gumeni?
Je li te Shanks izdao?
Nemoj tako o njemu.
Sad napokon dolazimo do istine.
Rastežite ga dok ne pukne.
Ne tjeraj me da to radim.
Pozovem te
da sudjeluješ u raskoši moje predstave
i ovako mi se odužuješ?
S „ne”?
Uništio si naš grad.
Postali smo zatvorenici. Nije li to dovoljno?
Pa, možda bi ti bilo draže
da sam rastegnuo nekog od tvojih birača.
Bok, mali!
Želiš li brzo narasti?
Boogie, upozoravam te.
Ja sam Buggy!
Ti upozoravaš mene? Smiješno.
Rekoh da je smiješno.
SMIJEH
-Spusti ga. -Ali zašto?
Baš se zabavlja.
Zar ne, mali?
Da. Jako, Buggy.
Gumi-gumi…
pištolj!
Bok.
Vidi, vidi…
Čini se da imamo još nešto zajedničko.
Jeo si vražje voće?
Rec-rec voće.
Možeš me rezati i komadati,
ali uvijek ću se ponovno sastaviti.
Želiš vidjeti što još mogu?
-Što je? -Ovo je sad moj život.
Želiš se mijenjati?
Netko dolazi.
Trebam više vremena. Zapričavaj ih.
Ja ne pričam, udaram.
-Sjećaš li me se? -Ne sjećam.
Valjda je bio neki drugi klaun ubojica na monociklu.
Godinama razmišljam o tebi.
Kako si ubio mog brata.
Ubio sam mnogo gusara.
Zovem se Cabaji
i prije nekoliko godina lovio si nas u Kraljevstvu Goa.
Tjednima si nas slijedio kroz močvare,
danju i noću, bez predaha,
poput kakva demona.
Još se ne sjećam.
Odrubio si mu glavu i strpao je u torbu,
sve za nekoliko berija.
Da, obično to radim.
Da vidimo možeš li zadržati glavu.
Uđi, kadete.
Sjedni.
Da, viceadmirale.
Nešto nije u redu s odorom?
Ne.
-Malčice mi je prevelika. -Sigurno je samo to?
Oznake marinaca. Nije to za svakoga.
Tek mi je prvi dan.
Nije riječ o tome.
Obojica znamo da ne pripadaš ovamo.
Oduvijek želim biti marinac.
Želim ti vjerovati, ali tvoja priča ne štima.
Viceadmirale…
Koliko dugo surađuješ s gusarima koji su napali bazu?
Što? Ne. Ne surađujem.
Vidjeli su te s jednim od njih
u lokalnoj krčmi.
Vrijeme da počneš govoriti istinu,
inače ćemo te objesiti na jedan od križeva u dvorištu.
Zarobila me gusarica Alvida.
Bio sam zatvorenik.
Bilo je grozno.
-Onda me on spasio. -Tko?
Luffy.
Gusar sa slamnatim šeširom?
Kažeš da se zove…
Luffy?
Da, viceadmirale.
Koja je tvoja uloga u ovome?
-Zašto se pretvaraš da si marinac? -Ne pretvaram se.
San mi je da budem marinac.
Zbog marinaca je svijet bolji. Ljudi se mogu osjećati sigurno.
To sam rekao i Luffyju.
-I oslobodio me. -Je li?
Zašto nikomu nisi rekao?
Možda me ne bi primili.
Moj bi san završio.
Govorenje istine temeljna je vrednota marinaca.
-Zar ne, Bogarde? -Da, viceadmirale.
Čini se da toga nedostaje u ovoj bazi.
Posljednje pitanje.
Taj gusar sa slamnatim šeširom…
duguješ li mu odanost?
On je gusar.
Moraju se suočiti s pravdom.
Dobro.
Onda ćemo ga naći zajedno.
Znam da si uzrujan, no moraš nešto pojesti.
Nisam gladan.
Ti si uvijek gladan. Što se događa?
Mislio sam da je ova rupa popularna.
Nikad nismo dobili piće
i još smo jako žedni.
Van!
Niste dobrodošli!
Napravio si budalu od Shanksa!
Nešto si rekao, derište?
Ako želiš razgovarati kao muškarac, budi spreman pokazati da si muškarac.
-Pusti me! -Molim vas, stanite. Samo je dječak.
Samo dječak koji mora naučiti poštovati bolje od sebe.
Sretno.
Mjesecima ga tomu pokušavam podučiti.
Shanks?
Gledajte, dečki, čistač se vratio.
Baš kad sam htio napraviti nered.
Spusti ga.
Ovo govance?
Bit će dobro ako mu ne prerežem vrat.
Oprostit ću polijevanje pićem.
Ali nikad nemoj prijetiti mojim prijateljima.
Ubijte ih.
Evo vam na!
Gdje je Luffy?
Ne trudi se. To je morska voda.
Ne čini se poštenim.
Sve te divne moći beskorisne su zbog malo vode.
Jasno, uvijek mi možeš dati kartu
ako ne želiš umrijeti u spremniku.
A moja posada?
Tvoja posada?
Misliš na one koji su te napustili?
Baš poput Shanksa.
Je li te to rastužilo?
Vratit će se po mene.
Nitko ne dolazi po tebe.
Jedina ti je nada da mi predaš kartu
i onda se možda otvori posebno mjesto u mojoj posadi
samo za tebe.
Nikad!
Zašto ne?
Bože!
Ti si izopćenik, kao i mi ostali.
Čudak. Prezren i napušten.
Pridruži mi se…
i možeš služiti čovjeku
koji će postati kralj gusara.
Kada dobijem tu kartu,
pronaći ću Jedinstveni komad
i svi će znati moje ime.
I voljet će me.
Ne možeš siliti ljubav.
Kao ni smijeh.
Nikad ti neću dati tu kartu.
Pa onda…
nakloni se, zauvijek.
Shanks će te samljeti i napraviti kobasicu.
-Poželjet ćeš da se nisi rodio. -Vjeruj mi, već to želim.
Razbit će te. Nemaš se kamo sakriti.
Dosta, derište!
Stvarno misliš da itko dolazi po tebe?
Nije ih briga.
I nikomu…
nikomu nećeš nedostajati kad umreš.
Luffy, čuješ li me?
Shanks!
Gubi se.
Dođi.
Ne.
Shanks, tvoja ruka!
Ja sam kriv.
-Za sve sam ja kriv! -To je samo ruka.
Drago mi je što si dobro.
Tako mi je žao.
-Ne diraj moj šešir! -Što si rekao?
Nisam te čuo zbog utapanja.
Stvarno se ne bojiš smrti, zar ne?
Ne. Samo se ne bojim tebe.
Znaš, uživat ću u ovome.
Čim kapetan Buggy završi s tobom, moj si.
Zvuči primamljivo, ali neću ostati.
Stvarno? Žuriš se nekamo?
Prije nisam tako mislio.
Luffy je to promijenio.
Ona budala sa slamnatim šeširom. Nemoj mi reći da zaista vjeruješ u njega?
Ne moram. On vjeruje u samoga sebe.
Zarazno je.
I još nešto.
Ne okreći se.
Kakav je plan?
Imaš plan? To je tvoja furka.
Kažem…
da prebijemo svakog klauna na putu.
Želiš van? Znaš koju cijenu moraš platiti.
Gdje su moji čudaci?!
Neće doći.
Moja karta!
Moj šešir!
Želiš se boriti sa mnom? Da vidimo što znaš.
Iznenađenje, budalo!
-Kako da izrežem tipa koji je u komadima? -To nije bio dio plana.
Vidi ti to.
Netko je pobjegao iz mog spremnika propasti.
Vratit ću se da te dokrajčim.
Čim razbucam tu tvoju bijednu posadu.
Možeš me zaliti morskom vodom i mogu to oprostiti.
Ali nikad nemoj prijetiti mojim prijateljima.
Dakle, želiš prvi umrijeti?
Kako želiš.
Rec-rec top!
Nami! Sanduci!
Kvragu!
Što si mi učinio?
Spustio te na zemlju.
Jedinstveni komad nikad neće biti tvoj.
Ti si samo jadan, usamljen dječačić koji nosi tuđi šešir!
Dobro ja znam tko sam.
Ja sam Monkey D. Luffy.
I bit ću kralj gusara.
Gumi-gumi…
Ne!
Čekaj.
…bazuka!
Daješ mi to?
Ti si navigatorica.
Izađimo iz ovog cirkusa.
Još nešto moramo obaviti.
Novi ste otmičari?
Što?
Pa, gusar si, zar ne?
Ja sam drukčiji gusar.
Kolege marinci,
korupcija trune kao staro voće
i kvari sve što dotakne.
Muškarci i žene ove baze nisu iznevjerili marince.
Ali njihovo vodstvo jest.
Od smaknuća Zlatnog Rogera
vodimo beskrajan rat protiv gusara,
ali ne vodimo pravu bitku.
Možemo im oduzeti brodove, oružje, čak i živote,
ali ne možemo pobijediti ako im ne oduzmemo snove.
Zato osobno vodim misiju
lova na gusare koji su napali ovu bazu.
I vodim eskadrilu novih kadeta sa sobom.
Zajedno ćemo pokazati tim gusarima i svim ostalim gusarima
da njihova djela nose posljedice,
a mi smo ta posljedica.
Za čast.
Za čast!
-Za pravdu. -Za pravdu!
Za marince.
Za marince!
Nemamo mnogo,
ali, molim vas, primite ovo kao znak naše zahvalnosti.
Vama to više treba.
Pa…
možda samo za put.
Bok!
-Bok! -Puno vam hvala!
Hvala.
Hvala svima na gostoprimstvu, hrani i piću.
Uživat ćemo dokle god možemo.
A sa Sretnim Rouxom to bi trebalo biti oko tri sata.
Ako imate sreće!
Ti ćeš mi najviše nedostajati.
Imao si pravo, Shanks.
Kad me nisi primio u posadu.
Nisam spreman.
-Luffy… -Ali kad budem…
bit ću gusarski kapetan.
S vlastitim brodom i članovima posade koji će se međusobno štititi.
Bit ćemo najbolji gusari na svijetu.
Bolji i od tvoje posade.
Naći ću Jedinstveni komad i postati kralj gusara!
Bolji čak i od nas, je li?
U tom slučaju…
Šešir je moja najdragocjenija imovina. Znači mi sve na svijetu.
I želim da ga uzmeš.
Kad se opet sretnemo, možeš mi ga vratiti.
Ali tek kad postaneš slavni gusar.
To će biti naše obećanje.
Budi dobar, Luffy.
Pri kraju sam.
Pokrpala si ga.
Hvala.
Rekao si da je to tvoje blago.
Hoće svaki dan s tobom biti ovako lud?
Shanks je govorio…
da ako je put do tvog cilja prelak…
na pogrešnu si putu.
Taj se Shanks čini kao dobar tip.
Sljedeća postaja,
Velika linija!
Ja sam.
Možeš mu reći da imam kartu.
Prijevod titlova: Željko Radić